ફેંગશુઈને મોટા અર્થમાં સમજીએ તો તે ચીજ વસ્તુઓને એકબીજાને સાપેક્ષે મુકવાની કળા પણ કહી શકાય. ફેંગશુઈનો આધાર ‘ચી’ એનર્જી એટલે કે જેને જીવનદાતા શક્તિ કહી શકાય તેની ઉપર રહેલો છે. આ જીવનદાતા શક્તિ બ્રહ્માંડમાં બધે જ છે, તેના લીધે જ જીવન શક્ય બને છે. ફેંગશુઈ મુજબ આ શક્તિને લીધે જ પૃથ્વી પર બધું ચલાયમાન છે અને જીવનથી ભરેલું છે. ખોરાક, હવા, પાણી, ભૂમિ અને બધા જીવોમાં આ ‘ચી’ એનર્જી રહેલી છે.